देश में भाजपा ने की सुशासन स्थापित करने की पहल: शर्मा
शिमला में शुक्रवार को भाजपा कार्यालय में बैठक करते भाजपा कार्यकर्ता।
मौके पर ये रहे मौजूद
इसदौरान पार्टी नेता त्रिलोक जम्वाल, कपिल सूद, विजय परमार, प्रमोद ठाकुर, प्रदीप कश्यप, रमेश चोजड़, संजीव ठाकुर, मदन शर्मा वीना ठाकुर, रूपा शर्मा, शुभ महाजन, प्रेम चौहान, करण नंदा, जगजीत राजा, राजू ठाकुर, महेंद्र शर्मा, नरेंद्र ठाकुर, नरेश शर्मा, गौरव कश्यप, गौरव सूद, कल्पना गौतम सहित काफी संख्या में कार्यकर्ता उपस्थित थे।
सिटी रिपोर्टर| शिमला
लोकसभासांसद रामस्वरूप शर्मा ने कहा कि पूर्व प्रधानमंत्री अटल बिहारी वाजपेयी की देश में शुरू की गई सुशासन की नीति को प्रधानमंत्री नरेंद्र मोदी आगे बढ़ा रहे हैं। देश में सुशासन का शासन स्थापित करने का प्रयास किया जा रहा है। भाजपा कार्यालय में पूर्व प्रधानमंत्री अटल बिहारी वाजपेयी के जन्म दिन पर सांसद ने कहा कि कांग्रेस पार्टी देश मेंं लोकतंत्र का अपहरण करने का प्रयास कर रही है। लोकसभा की कार्यवाही कांग्रेस सहयोगी दलों ने 8.37 घंटे बाधित की फिर भी उसकी क्षतिपूर्ति करने हेतु 17.10 घंटे अतिरिक्त समय देकर महत्वपूर्ण बिल पारित किए हंै।
जबकि राज्यसभा में कांग्रेस उनके सहयोगी दल बहुमत है तो उन्होंने देश जनहित के बिलों को पारित नहीं होने दिया। जबकि जुवेनाइल बिल भी जब निर्भया कांड का आरोपी रिहा हुआ तो जनता को विरोध देखकर उन्हें मजबूरी में यह बिल पास करना पड़ा। प्रधानमंत्री नरेंद्र मोदी की कूटनीति है कि उन्होंने जम्मू कश्मीर की सरकार बनाई भी और चलाई भी और पहली बार पाकिस्तान को बिना शर्त वार्ता करने के लिए मजबूर किया।
दो दिन पहले पाकिस्तान के प्रधानमंत्री नवाज शरीफ ने अपने मंत्रियों को आदेश दिया कि वे भारत के विरुद्ध कोई भी दुष्प्रचार करें। कांग्रेस की राजनीति हो हल्ला कर देश के विकास को रोकना है। उन्होनें कहा कि प्रधानमंत्री नरेंद्र मोदी देश के विकास के लिए ’सबका साथ सबका विकास’ के मूलमंत्र को लेकर चल रही है। इसमें हिमाचल प्रदेश को आठ नेशनल हाईवे, तीन फोर लेन, एम्स स्वास्थ्य संस्थान, चार ट्रामा सेंटर, 3 अरब 52 करोड़ की राशि रेल विस्तार हेतु, गगल, भूंतर हवाई अडडा का विस्तार, शिमला के लिए हवाई सेवाएं शुरू करने, चाईना बाॅडर पर सड़कों सुंरगों का निर्माण, प्रधानमंत्री सिचांई जल योजना हेतु 2000 करोड़ की राशि स्वीकृत, जल मार्गों की अनुमति, सौर उर्जा का विस्तार का लाभ दिया।
पार्टी प्रवक्ता गणेश दत्त ने कहा कि पूर्व प्रधानमंत्री अटल बिहारी वाजपेयी द्वारा देश में सुशासन स्थापित करने में प्रयास किए।
hin_Deva awa_Deva hin_Deva mai_Deva awa_Deva hin_Deva hin_Deva hin_Deva hin_Deva